1980ൽ എൽ സാൽവദോർ എന്ന ചെറു രാജ്യത്ത് ഒരു ആഭ്യന്തര യുദ്ധം പൊട്ടിപുറപ്പട്ടു.
സാൽവദോർ സൈന്യവും കർഷകരും തമ്മിൽ ഭൂമിയുടെ പേരിലുള്ള തർക്കമായാണ് തുടക്കം.
കർഷകർ സംഘടിച്ച് എഫ്എംഎൽഎൻ എന്നൊരു ഗറില്ലാ സേനയായി മാറി.
ഈ സംഘർഷം പിന്നീട് രൂക്ഷമായ ആഭ്യന്തര യുദ്ധമായി മാറി, 12 വർഷം നീണ്ടുനിന്നു.
ഗറില്ലകൾക്കും സൈന്യത്തിനുമിടയിൽ പെട്ടുപോയ അവസാന ഗ്രാമങ്ങളിൽ ഒന്നായിരുന്നു കസ്കറ്റൻസിങ്കോ.
അവിടെയാണ് ഈ കഥ നടക്കുന്നത്.
ഇന്നസെന്റ് വോയ്സസ് 'നിഷ്കളങ്ക ശബ്ദങ്ങൾ'
പരിഭാഷ : അഖില പ്രേമചന്ദ്രൻ
സംഭവകഥയെ ആസ്പദമാക്കിയ ചിത്രം.
എനിക്ക് ദാഹിച്ചിട്ട് വയ്യ...
...കാല് നോവുന്നു.
ഷൂസിൽ കല്ലുകൾ കേറിയിരിക്കുന്നു.
ഇവമ്മാര് ഞങ്ങളെ കൊല്ലും, ഉറപ്പാ.
ഞങ്ങളൊന്നും ചെയ്തില്ലല്ലോ, പിന്നെന്തിനാ ഞങ്ങളെ കൊല്ലുന്നേ?
യുദ്ധം തുടങ്ങിയപ്പോൾ അച്ഛൻ ഞങ്ങളെ ഇട്ടേച്ച്...
...അമേരിക്കക്ക് പോയി.
യാത്രപറയാൻ പോലും അമ്മ ഇറങ്ങി വന്നില്ല.
അമ്മ പറഞ്ഞു ഇനി ഞാനാ വീട്ടിലെ പുരുഷനെന്ന്.
പക്ഷെ ആദ്യമൊന്ന് പോയി മൂത്രം ഒഴിക്കണം.
രണ്ട് ചിറകുകൾ... ആർക്കാണ് രണ്ട് ചിറകുകൾ ഉണ്ടാകുക?
പറക്കാനായി രണ്ട് ചിറകുകൾ.
ഇന്ന് വൈകുന്നേരം ആ കുന്നിൻമുകളിൽ നിൽക്കുമ്പോൾ എനിക്ക് ചിറകുകൾ മുളക്കാറായതാണ് ...
...മയങ്ങിക്കിടക്കുന്ന സമുദ്രത്തിന് മുകളിൽ അത് വിടർത്തിപറക്കാൻ തോന്നി.
ഇല്ല, ഞാനല്ല!
ഫിറ്റോ എന്നെയൊന്ന് സഹായിക്കെടാ!
സഹായിക്കാൻ!
വാ പോകാം.
അമ്മേ, ഞാനെത്തി!
സോറി.
അന്റോണിയോയേം ഫിറ്റോയേം വീട്ടിൽക്കൊണ്ട് വിട്ടു, അതാ.
അവർക്കെന്താ കാലില്ലേ തന്നെ നടന്നുപോകാൻ?
രണ്ടും എന്നാ പേടിത്തൊണ്ടന്മാരാണെന്നോ...
മേലാൽ വൈകിയേക്കരുത്.
ഈ പട്ടാളക്കാരൊന്നും കളിക്കുവല്ല.
ഒരു ദിവസം നിന്നെ പിടിച്ച് വെടിവച്ചു കൊന്നുകളയും.
മനസ്സിലായോ?
ആയമ്മേ...
ടെമോ! ടെമോ!
12 വയസ്സാകുന്നത് ഞങ്ങൾക്കെല്ലാം ഭയമായിരുന്നു...
...കാരണം അപ്പഴാ സൈന്യം പിള്ളേരെ പൊക്കികൊണ്ടുപോകുക.
എനിക്കൊരു വർഷമേ ബാക്കിയുണ്ടാരുന്നുള്ളു.
നിനക്കറിയുവോ, അഞ്ച? നമ്മൾ രണ്ടും ഒരുപോലാ.
ആണെന്നേ! നമ്മൾ രണ്ടും കുഞ്ഞല്ലേ.
- ശരിയാ ഞാൻ കുഞ്ഞാ. - അല്ല വലുതാ.
വലുപ്പത്തിലല്ല, ഇങ്ങ് തലേൽ.
അഞ്ച എന്റെ കൂട്ടുകാരനാ.
അവൻ അൽപ ബുദ്ധിയാണെന്ന് എല്ലാരും പറയും.
താങ്ക്യൂ, അഞ്ചിത.
പിറന്നാൾ അടുക്കുന്നത് ഭയമില്ലാത്തത് അവനുമാത്രം ആയിരുന്നു.
ദൈവം അനുഗ്രഹിക്കട്ടെ.
എടീ, വളിപ്പാറു പെങ്ങളെ...
നീ ഇതെവിടാരുന്നു? വൈകിയല്ലോ.
- അനിയനേം പെങ്ങളെയും നോക്കിക്കോളുമോ? - പേടിക്കണ്ട.
റൊസീറ്റ,
റീകാർഡിറ്റൊയ്ക്ക് രാത്രി 8 മണിക്ക് ശേഷം ഭക്ഷണം കൊടുക്കല്ലേ.
നിലവിളിച്ചാലും കൊടുക്കരുത്.
അതെന്താ അമ്മേ?
എന്റെ പൊന്നാണെ. വേസ്റ്റ് പുറത്തോട്ട് വച്ചേക്കണേ.
കതകടച്ചു കുറ്റിയിട്. ആരേം അകത്തുകയറ്റരുത്.
- നീയല്ലേ ഈ വീട്ടിലെ പുരുഷൻ. - അതെ ഞാനാ വീട്ടിലെ പുരുഷൻ.
അപ്പിയിട്ടാൽ ചന്തി കഴുകാൻ പോലുമറിയില്ല, ഒരു പുരുഷൻ!
എന്റെ ചേട്ടനെ വെറുതെ വിട്ടേക്ക്! വാ വന്നു കഴിക്ക്.
അവനുറങ്ങിപ്പോയി.
മെത്തയെടുക്ക്, ചവ!
എനിക്ക് അമ്മേ കാണണം!
ചവ, സൂക്ഷിച്ച്! അതിന്റെ മുകളിൽ കയറരുത്!
കട്ടിലിനടീൽ കേറിക്കോ! പെട്ടെന്ന് ! കട്ടിലിനടീൽ കേറിക്കോ!
ഗുഡ് നൈറ്റ്‌. ഗുഡ് നൈറ്റ്‌.
മാമറ്റോയ മുത്തശ്ശി!
മാമറ്റോയ!
- ബീറ്റോയെ കുറിച്ച് വല്ല വിവരവുമുണ്ടോ അമ്മേ? - ഒന്നുമില്ല.
ആ സർവകലാശാല പൂട്ടിയേപിന്നെ ...
...നിന്റെ ആങ്ങളേപ്പറ്റി ഒരു വിവരോമില്ല.
അവനു കുഴപ്പമൊന്നുമില്ലെന്ന് കരുതാം.
എന്തേലുമുണ്ടേൽ അറിഞ്ഞേനെ. മോശം വാർത്ത വേഗം പരക്കും.
അവൻ വരും.
ഇന്നലെ രാത്രി സ്ഥിതി വഷളായി.
പിള്ളേരാണേൽ ഒറ്റക്കെ ഒണ്ടാരുന്നുള്ളു.
ജോലി വിടേണ്ടി വരുമെന്ന് തോന്നുന്നു.
പിന്നെ നിനക്കാര് ചെലവിന് തരും?
നിനക്ക് ഇവിടെവന്ന് താമസിച്ചൂടെ?
ഇവിടെ അതിന് സ്ഥലമുണ്ടോ.
എന്റെകൂടെ നിക്കാനല്ല പറഞ്ഞെ റെഫ്യൂജിയോയുടെ വീട് ഒഴിഞ്ഞുകിടക്കുവല്ലേ.
അവിടെയാണെങ്കിൽ എനിക്ക് പിള്ളേർടെ മേലൊരു കണ്ണുംവയ്ക്കാം...
...പഠിത്തത്തിലും സഹായിക്കാം.
താമസം മാറിയാൽ അദ്ദേഹത്തിന് പിന്നെ ഞങ്ങളെ കണ്ടെത്താൻ പറ്റില്ല.
നീ ഇങ്ങനെ സ്വയം പറ്റിക്കല്ലേ.
വടക്കോട്ട് പോകുന്നവർ പിന്നെ ആ വഴിയാ.
തലയുയർത്തി നോക്ക് കെല്ല,
ഇവിടെ നിക്കുന്നവരേക്കാൾ അനുഭവിക്കുക വിട്ടുപോകുന്നവരാ.
ഇവിടെ നിൽക്കുന്നവരാ പോരാളികൾ.
ഇത് ഞാൻ സൂക്ഷിച്ചുവെച്ച പൈസയാ...
...ഇതെടുത്ത് നീയെന്തേലും ആയുധം വാങ്ങ്.
അമ്മ വീട്ടിലിരുന്ന് ജോലിചെയ്യാൻ തുടങ്ങിയതോടെ,
യുദ്ധം വലിയ കാര്യമായി തോന്നിയില്ല.
ബെറ്റോയ്ക്ക് നിന്നെ ഇച്ചിരി ഇഷ്ടം, കുറച്ചിഷ്ടം അല്ലേൽ ഇഷ്ടമേ അല്ല.
സെസിലിയ! വീട്ടിൽ പോകാൻ സമയമായി, ചെല്ല്.
കുറച്ച് നേരംകൂടി.
ഏഞ്ജലീറ്റ, അമ്മൂമ്മേ പേടിപ്പിക്കാതെ, അകത്തുകേറിപ്പോ.
പ്ലീസ്, അമ്മൂമ്മേ, 5 മിനിറ്റ് കൂടി. ഒന്ന് പറ.
ബൈ.
മതി, ചവ.
ഒരു ദിവസം അവര് വന്നു. വിദേശികൾ.
സിനിമേലൊക്കെ കാണുമ്പോലെ തന്നെ.
ഞങ്ങളെ സഹായിക്കാൻ വന്നതാണെന്നാ അവര് പറഞ്ഞെ.
ഡോൺ യെയോ!
അത് തുപ്പിക്കള, ചവ.
- ഞാൻ പറഞ്ഞത് കേട്ടില്ലേ? തുപ്പാൻ. - എന്തിന്? നല്ല രുചിയാ.
നിനക്കത് തന്നവന്മാരാണ് നമ്മളെക്കൊല്ലാൻ സൈനികരെ പരിശീലിപ്പിക്കുന്നത്.
ഇപ്പൊ അത്ര രുചി തോന്നുന്നില്ലല്ലോ അല്ലെ?
എൻജെലിറ്റയാ ക്ലാസ്സിൽ ഫസ്റ്റ്...
...അതുകൊണ്ട് അവളുടെ അമ്മൂമ്മ അവളെ ബീച്ചിൽ കൊണ്ടുപോകുവാ.
- ഓ പക്ഷെ അവളൊരു പൊട്ടിയാ. - നിനക്കെങ്ങനറിയാം?
എനിക്ക് പലതും അറിയാം.
പോയി പണി നോക്ക്.
- നീ നോക്ക് . - പിള്ളേരെ!
- നീ ആദ്യം നോക്ക്. - പിള്ളേരെ!
കിടന്നുറങ്ങ്.
താഴേക്കിറങ്ങ്!
റിക്കാർഡിറ്റൊ!
താഴേക്കിറങ്ങ്!
മാരിയോ അമ്മാവാ!
എന്റീശ്വരാ... എന്തിന്?
അയ്യോ...
എന്നാലും എന്തുപറ്റിയതാണോ.
പന്ന കുടിയാ...
എണീക്ക്!
നാണംകെട്ടവൻ, വീട്ടിപ്പോ...
- ഞാൻ നിന്റെ അമ്മയോട് പറയുന്നുണ്ട്. - ദേഷ്യപ്പെടാതെ പെങ്ങളെ...
...അയാൾക്ക്‌ ഒരു വിഹിതം കൊടുക്കും. - കുടിയന്മാര്!
കെട്ടുവിടാനാണെന്ന്...
അവന്റെ കെട്ട്! വീട്ടിപോടാ!
ഇന്നൊന്നും വിറ്റുപോയില്ല.
സോറി, ചവിറ്റാ.
നീ മോട്ടിക്കാൻ നോക്കുവാണോ?
- നീ എന്തോടുക്കുവാ? മറുപടി പറ! - ചുമ്മാ കളിച്ചതാ.
- ആരോട് ചോദിച്ചിട്ട്? - എനിക്ക് ജോലി വേണം.
- ഓ എന്റെ ജോലി വേണോ നിനക്ക്? - അതല്ല.
അല്ല, നീ എടുത്തോ.
ഹഹഹ... പറ്റിച്ചേ... നീ പേടിച്ചേ...
നിനക്കെന്താ വണ്ടി ഓടിക്കാൻ ഇത്ര ഇഷ്ടം?
അതിപ്പോ, കൊറേ സ്ഥലമൊക്കെ കാണാല്ലോ...
പിന്നെ തെരുവെല്ലാം ചുറ്റാം, കുറേ പണമുണ്ടാക്കുകയും ചെയ്യാം.
ഉവ്വ.
- നിനക്കെത്ര വയസായി? - 11.
എഴുന്നേറ്റെ, നോക്കട്ടെ.
11 മാസമാണോ?
നിക്ക്, നിക്ക്.
അപ്പൊ നിനക്കൊരു ജോലി വേണമല്ലേ?
ഇതാണ് ഡീൽ.
നീ സ്റ്റോപ്പുകളൊക്കെ ഉറക്കെ വിളിച്ചുപറയണം, ഞാൻ വണ്ടിയും ഓടിക്കും പൈസേം വാങ്ങും.
എന്നെ എങ്ങാനും പറ്റിക്കാൻ നോക്കിയാൽ കൂമ്പ് ഞാൻ വാട്ടും. ഉണ്ടപക്രു.
കവലപ്പടി!
ഉടുപ്പൊക്കെ എന്തിയെ, എന്തുപറ്റി?
ഇത് നിനക്കെവിടുന്നു കിട്ടി?
ഉടുപ്പൊന്നും വിറ്റുപോയില്ല, പക്ഷെ എനിക്ക് ബസ്സിലൊരു ജോലികിട്ടി.
അപ്പൊ അമ്മയ്ക്ക് ഒത്തിരി ജോലി ചെയ്യണ്ടല്ലോ.
എന്നോട് ചോദിച്ചിട്ട് വേണ്ടാരുന്നോ.
പൊക്കോട്ടെ?
സൂക്ഷിക്കുവൊ?
എന്നും പട്ടാളം ഇറങ്ങുന്നതിനു മുന്നേ തിരിച്ചുവരുവോ ?
സത്യം ചെയ്യാം അമ്മേ.
- ഈ പൈസ എവിടുന്നാ? - എനിക്കൊരു ജോലി കിട്ടി.
- ഡ്രൈവറായിട്ട്. - അയ്യടാ.
സോൾ മിസ്സിന് എന്തോ മാനസിക പ്രശ്നമാണ്, അറിഞ്ഞോ ?
- എന്തുപറ്റി? - ഈ വെടിവയ്പ്പ് കാരണം.
പ്രാന്താശുപത്രീലാ ഇപ്പൊ.
ചവ! ചവ!
ഈ പറയുന്ന ആൺകുട്ടികൾ വന്നു വരിയായി നിൽക്കണം.
പാബ്ലോ അർഗുവേറ്റ...
...മാനുവൽ അയല...
...അന്റോണിയോ ഗുട്ടിരെസ്...
...ജോസ് റെൻഡോൺ...
...ആൽഫ്രഡോ അർഗുവേറ്റ...
...മരിയോ സോങ്ഷെ...
- നിന്റെ പേരെന്താ? - ടെമോ.
- ടെമോന്ന് മാത്രേ ഒള്ളോ? - മൊറാലസ് മൊറാലസ്.
- വരിയിൽ കേറി നിന്നോ! - അവന് പത്തുവയസ്സല്ലേ ഒള്ളു!
അതെങ്ങനെ ശരിയാകും! അങ്ങനെ ചെയ്യാൻ പറ്റില്ല?!
- ടെമോ! ടെമോ! - സെർജൻറ്!
സെർജൻറ്!
മാരിയോ സോങ്ഷെ ...
...അർതുറോ റെയ്‌സ്...
...ഗെർബെർ റെയ്‌സ്...
...റോബർട്ടോ ഓൾസെൻ...
ബാക്കി വായിക്ക്.
റോബർട്ടോ ഓൾസെൻ ...
...ബാർഡോ പോരെസ്...
...അഗസ്റ്റിൻ റൈന.
പെട്ടെന്ന്!
നിങ്ങക്ക് അഭിമാനമാ പിള്ളേരെ തോന്നണ്ടേ...
ഞങ്ങളെപ്പോലെ പട്ടാളക്കാരാകാൻ പോവ്വല്ലേ നിങ്ങളും.
നിങ്ങളുടെ രാജ്യം പ്രതിരോധിക്കാൻ...
സെർജൻറ്...
...വാ പോകാം.
ആരാ നിങ്ങക്കിതിന് അനുമതി തന്നത്?
മാറിനിക്കച്ചോ.
ഇവരുടെ ആത്മാവിനെകുറിച്ചോർത്തു വേവലാതിപ്പെട്ടാൽ മതി.
ആ മോനെ. സ്കൂളിലെന്താ വിശേഷം?
ചെവി കേട്ടൂടെ?
സ്കൂളിലെന്താ വിശേഷം?
എന്ത്‌ പറ്റി മോനെ?
പറയെടാ.
നിന്നെ ആരേലും തല്ലിയോ?
- ടീച്ചർ വഴക്കു പറഞ്ഞോ? - അവര് അന്റോണിയോയെ കൊണ്ടുപോയി.
- അന്റോണിയോ? അവനെ ആര് കൊണ്ടോയി? - പട്ടാളക്കാര്.
ഒരു ലോറിയിൽ കയറ്റി കൊണ്ടുപോയി വേറെ പിള്ളേരുടെ കൂടെ.
അവര് ടെമോയേയും കൊണ്ടുപോയി.
ടെമോയെയോ?
ലസാഗു കണ്ടെത്താൻ...
...ഈ രണ്ട് അക്കങ്ങളും തമ്മിൽ ഗുണിക്കാം...
- 3x4 - 12
മിടുക്കർ.
നിന്നെ കാണാൻ മാക്രിയെക്കാൾ ബോറാ . ചവ
നിനക്കവളെ അത്ര ഇഷ്ടമാണെങ്കിൽ പോയി പറയെടാ...
ചുമ്മാ പേടിത്തൊണ്ടനാകാതെ.
ഹായ്.
ഞാനേ ഒരു കാര്യം ചോയ്ക്കാൻ വന്നതാ...
...അതായത്...എന്താന്നുവച്ചാൽ ... നിനക്ക്...
... ചെലെ, മാർക്കോസ്, ഫിറ്റോ, അഞ്ച, പിന്നെ എന്റേം കൂടെ കളിക്കാൻ വന്നൂടെ...
ഞങ്ങൾ മിന്നാമിനുങ്ങുകൾ ഉണ്ടാക്കാൻ പോവ്വാ...
- മാക്രിയെക്കാൾ ബോറാ അല്ലേ? - ഞാനല്ല അതെഴുതിയെ.
അല്ലേ? പിന്നാരാ?
വേണോങ്കി നമ്മുക്ക് ഡോണ സിലിയേടെ അവിടെകൂടാം, 4മണിക്ക്.
ശരി.
- വാ പോവാം! - പോകാം, ചവ!
- മിന്നാമിനുങ്ങുകൾ സൂപ്പറായിരുന്നു. - ഉം,അതെ.
എനിക്ക്... പോകാൻ സമയമായി.
ബൈ.
അഞ്ച! വാ പോകാം!
ഞങ്ങൾ മിന്നാമിനുങ്ങുകൾ പറത്തി കളിക്കുവാരുന്നു...
...അപ്പൊ അവര് വെടിവയ്ക്കാൻ തുടങ്ങി, എന്നിട്ട് ഞങ്ങൾ ഓടി രക്ഷപ്പെട്ടു.
നിന്റെ കണ്ണീന്ന് ഇപ്പൊ പൊന്നീച്ച പറക്കും. അതുകഴിയുമ്പോ നീ നേരത്തെ വീട്ടിൽ കേറാൻ പഠിക്കും!
വന്നിരുന്ന് കഴിക്ക്.
നാറ്റ പെണ്ണ്!
വളിപ്പെണ്ണ് ...
സോറി, അമ്മേ.
അയ്യേ...
...എന്തൊരു നാറ്റമാ...
ബീറ്റൊ അമ്മാവാ!
...അപ്പൊ അമ്മ ഒരു പുതിയ തയ്യൽ മെഷീൻ വാങ്ങി...
അമ്മ ഉടുപ്പ് തയ്‌ക്കും ഞാൻ കൊണ്ടുവിൽക്കും...
പിന്നെ ബസ്സിൽനിന്ന് കിട്ടുന്ന പൈസയും ഞാൻ അമ്മയ്ക്ക് കൊണ്ടുകൊടുക്കും.
ഞാൻ സ്റ്റോപ്പ്‌ വിളിച്ചു പറയുകേം പൈസ വാങ്ങുകേം ചെയ്യും...
ആണോ? എങ്ങനാ കാണിച്ചേ...
അങ്ങാടി! അങ്ങാടി!അങ്ങാടി!
കൊള്ളാലോ കുട്ടപ്പാ...
പിന്നെ അമ്മ എപ്പഴും പറയും ഞാനാ വീട്ടിലെ പുരുഷനെന്ന് ...
...അതുകൊണ്ട് ഞാൻ അനിയനേം നോക്കും ഇവളേം നോക്കും.
പിന്നെ...പിന്നെ... പ്രത്യേകിച്ച് എന്നെ.
എന്റെ ഉണ്ടപക്രു നല്ല ഉത്തരവാദിത്തമുള്ള ആളായിട്ട് വളന്നല്ലോ...
അച്ഛാ!
ശ്ശോ, ഈ ചെക്കൻ! കണ്ണിക്കണ്ടോരെ എല്ലാം കേറി അച്ഛാന്ന് വിളിക്കും".
- എന്താടാ കുട്ടാ നിന്റെ പേര്? - റിക്കാർഡിറ്റൊ.
റിക്കാർഡിറ്റൊ.
അമ്മയ്ക്ക് നിന്റെ കാര്യത്തിൽ നല്ല പേടിയുണ്ട്.
ഇങ്ങനെ നിന്ന നിൽപ്പിൽ അപ്രത്യക്ഷമാകരുത്.
നീ എന്തേലും പ്രശ്നത്തിലാണോ?
എന്റെ ചേട്ടനെന്നെ നല്ലോണം നോക്കും, ഒരു ദിവസം...
...ചേട്ടൻ ബിസ്കറ്റ് വാങ്ങിത്തന്നു, ഞാനത് താഴെ ഇട്ടു, പിന്നത് ഉറുമ്പ് തിന്നു.
ചവ, മെത്ത എടുക്ക്...
ചവ, റൊസീറ്റ! കട്ടിലിനടിയിൽ കേറ്.
ശ്ശ്! വാവേ.
ഏഞ്ചലിറ്റ!
ഏഞ്ചലിറ്റ. ഈശ്വരാ... രക്ഷിക്കോ!
ഡോണ അമേലിയ, ഇത് ബീറ്റോയാ! ഞാൻ ദാ വരുന്നു!
- ബീറ്റോ! നീ എന്താ ചെയ്യുന്നേ? - ഏഞ്ചലിറ്റ!
ഏഞ്ചലിറ്റ!
താഴെ കിടക്ക്, ചവ!
താഴെ കിടക്ക്!
വാവേ?
ചവ!
- എന്താ പറ്റിയേ? - എന്റെ മോള്.
ഞാൻ വന്നല്ലോ, പേടിക്കണ്ട.
ചവ, ഇവിടെ അമക്കിപിടിക്ക്. മുറുക്കെ വേണം കേട്ടോ?
ബീറ്റോ അമ്മാവാ!
കെല്ല!
അവിടെ നിക്ക്! അനങ്ങരുത്!
ഏഞ്ചലിറ്റ!
എന്റെ മോളെ പോകല്ലേ!
- ഏഞ്ചലിറ്റ! - യ്യോ! എന്തേലുമൊന്ന് ചെയ്യ്!
എന്റെ മോള് മരിക്കാൻ പോണേ!
എന്റെ മോളെ... പോകല്ലേ...
ഏഞ്ചലിറ്റ! ഏഞ്ചലിറ്റ!
- ഏഞ്ചലിറ്റ! - മോളെ!
മോളെ! മോളെ!
എന്റെ ദൈവമേ!
എന്തേലുമൊന്ന് ചെയ്യണേ!
ഏഞ്ചലിറ്റ!
എന്റെ മോളെ.
ഈശ്വരാ!
എന്റെ മോളെ!
ദൈവമേ എന്റെ മോള് പോയി...
എന്താ പറ്റിയേ?
ഈശ്വരാ, എന്റെ മോളെ!
കരയല്ലേ മോളെ!
അത് വായിക്കല്ലേ ബീറ്റോ... നമ്മളെയെല്ലാം കൊല്ലും.
തകരം പതിച്ചൊരാ
മേൽക്കൂര തന്നിൽ...
തുടുതുടം പെയ്യുമീ തണ്ണീരിതെല്ലാം...
കണ്ണീരുപോലെയെൻ കാതുകൾക്കുള്ളിൽ.
നിലവിളി പോലിന്ന് ചിറകിട്ടടിച്ചു.
ശാപങ്ങൾ പേറുമീ...
...മണ്ണിൻ നിറം പോലെ.
നിണമാർന്നൊരീ കുഞ്ഞു കവിളിൽ തൊടാതെ.
ഇനിയെത്ര കാലമീ സഹനം തുടരുവാൻ...
ഇരുളിൻ കയങ്ങളിൽ ...
കഴിയേണം നമ്മൾ.
നിറവയർ തള്ളി തഴഞ്ഞിട്ട് പോകും...
പുൽകും പുതിയൊരു നാടിൻ സുഖത്തെ.
ഏഞ്ചലിറ്റയെ കൊന്ന വെടി വച്ചത് നിങ്ങടെ ഗറില്ലാ പടയാണെങ്കിലോ...
നീ അവരുടെകൂടെ കൂടീട്ട് എത്രനാളായി?
കുറച്ചായി.
സൈന്യത്തെ നശിപ്പിക്കാൻ ഞങ്ങളൊരു പദ്ധതിയിട്ടിട്ടുണ്ട്.
തലസ്ഥാനത്തിന്റെയും ഗറില്ലാ പടയുടെയും നടുവിലുള്ള ഒരേയൊരു സ്ഥലമാ ഇത്. ഇവിടം പൊട്ടിത്തെറിക്കാൻ പോകുവാ.
ഇനി ഇവിടെ നിൽക്കുന്നത് ആപത്താ...
ഇനി ഇതിലും അപകടകരമാകും.
ചവയ്ക്ക് ഇപ്പൊ 12 വയസ്സാകാൻ പോകുവല്ലേ.
നമുക്ക് അവനെ ഇവിടെനിന്ന് മാറ്റണം.
അതെ ...
...പക്ഷെ നിങ്ങടെ കൂട്ടരും പിള്ളേരെ കൊണ്ടുപോകുന്നുണ്ടല്ലോ.
മൊറാസോൺ, സാൻവിസെന്റ് ഒക്കെ സ്വാതന്ത്ര്യം പ്രഖ്യാപിച്ചു കഴിഞ്ഞു.
അവന് കിടക്കാൻ ഒരു കൂരയുണ്ടാകും, ഭക്ഷണമുണ്ടാകും.
ഇപ്പൊ ഞങ്ങൾ സ്കൂളുകളും പണിയുന്നുണ്ട്.
ബീറ്റോ അവനിപ്പോ...
...എന്റെ കൂടെ ഉണ്ടാകുകയാണ് വേണ്ടത്.
അവൻ കുഞ്ഞല്ലേ.
- നീയും ഞങ്ങടെ കൂടെ നിന്നിരുന്നെങ്കിൽ - കെല്ല...
...നീയൊന്ന് മനസ്സിലാക്ക്.
സൈന്യം അവനെ കൊണ്ടുപോകും.
എന്റെകൂടെ ആണേൽ അവന് സുരക്ഷിതനാരിക്കും.
ഞാൻ കൊണ്ടുപോട്ടെ അവനെ.
- കാമുകിയുണ്ടോ? - ഒരാളെ ഒള്ളു.
ഒന്നേഒള്ളോ?
- എന്താ അവളുടെ പേര്? - ക്രിസ്റ്റിന മരിയ.
പുതിയ ടീച്ചറിന്റെ മോള്.
അവളാ ഏറ്റവും സുന്ദരി.
ചവിറ്റ, ഇത് കേൾക്കു
ഞാൻ ഒരു പ്രധാനപ്പെട്ട കാര്യം പറയാൻ പോകുവാണ്.
ശ്രദ്ധിച്ചു കേൾക്കണം.
എൻജെലിറ്റയ്ക്ക് പറ്റിയതാ ചുറ്റും നടക്കുന്നത്.
ചവിറ്റ, എല്ലാം ശരിയാകുമെന്നൊന്നും, ഞാൻ നിന്നോട് കള്ളം പറയില്ല,
...കാരണം എല്ലാം ശരിയാക്കുന്നതിന് മുന്നേ ഇത് കൂടുതൽ വഷളാകും...
മനസ്സിലായോ?
എന്താ നടക്കുന്നതെന്ന് അറിയാൻ ചിലപ്പോൾ ഇത് ഉപകാരപ്പെടും.
റേഡിയോ വെൻസെറിമോസ് വരുമ്പോൾ ശ്രദ്ധിക്കണം.
അത് നമ്മുടെ ആൾക്കാരുടെ ശബ്ദമാണ്.
ഇതെപ്പോഴും ഉണ്ടാകില്ല. അതുകൊണ്ട് നോക്കിയിരിക്കണം.
പക്ഷെ അത് നിരോധിച്ചതാ ചവ, അതുകൊണ്ട് സൂക്ഷിക്കണം.
ഞാൻ ഇന്നലെ പാടിയ പാട്ടില്ലേ, അതും ഇതിൽ കേൾക്കാം.
നിനക്കത് ഇഷ്ടമായില്ലേ?
- രത്തോൺ! - ചവിറ്റ!
മാമനെ ഇനീം കാണാൻ പറ്റുവോ?
അടുത്ത തവണ ഞാൻ നിന്നേം കൊണ്ടുപോകാം.
ഇപ്പോൾ നിങ്ങൾ കേട്ടുകൊണ്ടിരിക്കുന്നത്...
റേഡിയോ വിന്സറെമോസ്‌, ഗറില്ലാ പോരാളികളുടെ ശബ്ദം.
എന്താ നിന്റെ ഉത്തരം?
വേണ്ടാ!
നീന്റെയോ?
ഞാനല്ലേ ആദ്യം ചോദിച്ചേ.
ഒന്ന്.
രണ്ട്.
- മൂന്ന്! - മൂന്ന്!
ഞങ്ങളൊന്ന് പുറത്തുപോക്കോട്ടേ?
- ഹോംവർക്ക്‌ തീർത്തോ? - തീർത്തു.
ശരി...
...തിരിച്ചു കയറേണ്ട സമയം മറക്കരുത്. അവളെ നോക്കിക്കോണേ, ചവിറ്റ.
വാ പോകാം.
ഡോൺ യെയോ!
ഏയ്...
അതാണ്‌, ഡോൺ യെയോ.
അയാൾ അയാൾടെ മൃഗങ്ങളോട് മാത്രേ സംസാരിക്കൂ.
അതെന്താ? അയാൾക്ക്‌ ആളുകളെ ഇഷ്ടമല്ലേ?
ഈ പാട്ട് നിരോധിച്ചതല്ലേ.
അമ്മ പറയുന്നത് ഒന്നും നിരോധിക്കാൻ സമ്മതിക്കാതെ നമ്മൾ പോരാടണമെന്നാ.
- നീയെന്തൊരു സുന്ദരിയാ. - നിന്നെ കാണാൻ മാക്രിയെക്കാൾ കഷ്ടമാ.
പക്ഷെ എനിക്കും നിന്നെ ഇഷ്ടവാ.
തെണ്ടികൾ!
- ഗുഡ് ആഫ്റ്റർനൂൺ. - ഗുഡ് ആഫ്റ്റർനൂൺ.
കാണാമേ.
അവരെ വിട്!
- അവരെ വിട്! - അവരെ വിടാൻ!
വഴീന്ന് മാറ്! മാറാൻ!
- ഫാദർ! - നീ പള്ളീലൊക്കെ കേറുവോടാ?
അച്ചന് കുഴപ്പമൊന്നുമില്ലല്ലോ?
ഇല്ല ചവ, താങ്ക്യൂ.
പട്ടാളക്കാര് ശരിക്കും തല്ലിയല്ലോ.
ഇതിലും മാരകമായ വേദനകളുണ്ട്.
ആ പെൺകുട്ടികളോ?
അവരേം പട്ടാളത്തിലെടുത്തോ?
ഇല്ല.
അവരെ കൊല്ലുവോ?
വാ,
തിരി കത്തിക്കാൻ ഞാൻ സഹായിക്കാം.
അങ്ങോട്ട്‌ മാറ്റടോ! മാറ്റാൻ!
എന്തുവാടോ! തലയ്‌ക്കു വെളിവില്ലേ?!
എനിക്കീ ധിക്കാരം പിടിച്ച പെണ്ണുങ്ങളെ കണ്ടൂടാ...
ഗ്യാസ് തീർന്നത് നീ കണ്ടില്ലേ?
എങ്ങനെ? ഞാനാണോ വണ്ടി ഓടിച്ചിരുന്നത്?
ഞാൻ ചെയ്തോട്ടെ?
ഇപ്പം കണ്ടാൽ പെണ്ണാണെന്നേ പറയൂ.
അയ്യോ എന്റെ കുഞ്ഞിനെന്തു പറ്റി?
എന്താ സംഭവിച്ചേ?!
ജോലിക്കിടയിൽ ഗ്യാസ് തീർന്നു പോയി...
...ക്യാനിൽനിന്ന് ഗ്യാസ് ഓസിലൂടെ വലിച്ചെടുക്കുവാരുന്നു...
...പകുതി അവൻ വിഴുങ്ങി.
ശകലം ഉത്തരവാദിത്തമുണ്ടോടോ തനിക്ക്!
അച്ഛാ !
അച്ഛൻ, പോലും!
ഇറങ്ങിപ്പോടാ! മേലാൽ എന്റെ കൊച്ചിന്റെ പരിസരത്ത് കണ്ടുപോകരുത്!
ഇറങ്ങിപ്പോകാൻ!
തുടുതുടം പെയ്യുമീ...
കണ്ണീരിതെല്ലാം...
അത് നിർത്ത്. നിർത്താൻ!
പുൽകും പുതിയൊരു...
...നാടിൻ സുഖത്തെ ...
ആ പാട്ട് നിരോധിച്ചതാണല്ലോ അച്ചോ...
ദൈവത്തിനൊന്നും നിഷിദ്ധമല്ല.
അത് നിർത്തണമല്ലോ.
നിങ്ങൾ തന്നെ നിർത്തിയാൽ മതി.
പരിശുദ്ധ ദേവാലയത്തിലേക്ക് ആരും ആയുധവുമായി കയറണ്ട.
നിണമാർന്നൊരീ കുഞ്ഞു കവിളിൽ തൊടാതെ...
നിന്റെ തലക്കുള്ളിൽ എന്താ കളിമണ്ണാണോ?
ഞാനെന്തോ ചെയ്തു?
ആ റേഡിയോ ഇങ്ങുതാ.
എന്തിന്? ഞാനൊന്നും ചെയ്തില്ലല്ലോ.
കള്ളം പറയരുത്.
സോറി അമ്മേ, ഞാൻ അറിയാതെ...
ഇനി അങ്ങനെ ചെയ്യില്ല.
അതുശരിയാ.
കാരണം ആ റേഡിയോ നീ എനിക്കിങ്ങ് തരാൻ പോവ്വാണല്ലോ.
...ഇനി അങ്ങനെ ചെയ്യില്ലമ്മേ...
ശരിക്കും സോറി.
ആ റേഡിയോ ഇങ്ങുതാ.
അവസാനമായി പറയുവാ, ആ റേഡിയോ ഇങ്ങ് താടാ!
ചുമ്മാ ചിണുങ്ങിക്കോണ്ടിരിക്കാതെ. എന്നെ സഹായിക്കെടാ...
മതി ചിണുക്കം. നിന്റമ്മയ്ക്ക് അറിയാം എന്താ വേണ്ടതെന്ന്.
മുത്തശ്ശിയെന്തിനാ എപ്പഴും അമ്മേടെ സൈഡ് നിക്കുന്നേ?
ഇവിടെ ഒറ്റ സൈഡേ ഒള്ളു.
നീ ഇങ്ങനെ തൊട്ടാവാടി ആയാലെങ്ങനാ...
നിനക്കിഷ്ടമില്ലാത്ത എന്തേലും നടന്നാലുടൻ ഒളിച്ചോടുവാണോ വേണ്ടത്.
എനിക്ക് മുത്തശീടെ അടുത്ത് വന്നൂടെ!
നീ നിന്റെ ബസിൽ പോകുമ്പോ അറിയുന്നില്ല...
...അവസ്ഥ എത്രത്തോളം മോശമാണെന്ന്...
പിന്നേം മോശമായിക്കൊണ്ടിരിക്കുവാ.
നിനക്കാണേൽ ഇപ്പോഴും നിന്നെ തന്നെ നോക്കാൻ അറിയാമ്മേല.
അതുകൊണ്ട് അമ്മ പറയുന്നത് അനുസരിച്ചേ പറ്റൂ.
- ഞാനൊരു കാര്യം ചോദിക്കട്ടെ? - പിന്നെന്താ.
- മുത്തശ്ശി പ്രാർത്ഥിക്കാറുണ്ടോ? - നീ എന്താ ഉദ്ദേശിച്ചത്?
ഈ യുദ്ധം തീരാൻവേണ്ടി പ്രാർത്ഥിക്കാറുണ്ടോന്ന് ?
അതിനുവേണ്ടിയില്ല.
ഈ നശിച്ച യുദ്ധം പ്രാർത്ഥനകൊണ്ടൊന്നും ഒരിക്കലും തീരില്ല.
ഒരിക്കലും?
ആര് വായിക്കും സ്വന്തം കവിത?
- ശരി, യനിര? - ബാത്‌റൂമിൽ പൊക്കോട്ടെ?
ശരി വേഗം പോയിട്ട് ശബ്ദമുണ്ടാക്കാതെ തിരിച്ചുവാ.
എങ്കിൽ നീ വായിക്ക്, ചെലെ.
എന്റെ പള്ളിക്കൂടത്തിലെ കുട്ടികൾക്കാർക്കും വഴക്കു കൂടണ്ട...
അവര് യുദ്ധത്തെ വെറുക്കുന്നു കാരണം അവർക്ക് കളിക്കണം...
"റേഡിയോയുടെ കാര്യം ഓർത്ത് വിഷമിക്കണ്ടടാ മാക്രി " ക്രിസ്റ്റീന മരിയ.
പട്ടാളക്കാരുടെ കണ്ണിൽനിന്ന് ഞാൻ കൂട്ടുകാരോടൊപ്പം ഓടിയൊളിച്ചു.
എന്താ പറ്റിയേ, യനിര?
ചവ!
ചവ, താഴെയിരിക്ക്!
വെടിവെക്കരുത്!
സ്കൂളിൽ കുഞ്ഞുങ്ങളുണ്ട്!
മോനെ വേണ്ട!
ചവ! നിനക്ക് ഭ്രാന്താണോ!
തിരിച്ചു പോ!
ചവ!
അമ്മേ!
സാമദ്രോഹി, നീയല്ലേ അവമ്മാരെ കയറ്റിവിട്ടേ.
നായിന്റെ മോനെ.
അവമ്മാര് എന്റെ മൂന്ന് പട്ടാളക്കാരെയാ കൊന്നത്.
സഹോദരങ്ങളെ,
ഇന്ന് കുർബാന ഉണ്ടായിരിക്കുന്നതല്ല.
പക്ഷെ ഇവിടെ നിന്ന് ഞാൻ നിങ്ങളോട് സംസാരിക്കും,
ഈ തെരുവിൽ...
എല്ലാരോടുമായാണ് ഞാൻ സംസാരിക്കുന്നത്.
ഉള്ളിലെ വെളിച്ചം തിരിച്ചറിയാനാകാത്തവർ...
... ഇനിയെങ്കിലും നമ്മുടെ പിതാവിന്റെ ശബ്ദം കേൾക്കണം.
എന്താണ് ആ വെളിച്ചം?
നമ്മുടെ ഉള്ളിലെയും ചെയ്തികളിലെയും ദൈവീക...
...സാന്നിധ്യമാണ് അത്‌...
ചുറ്റുമൊന്ന് നോക്കൂ...
നമ്മുടെ കുട്ടികളുടെ നിഷ്കളങ്കത നഷ്ടമായിരിക്കുന്നു.
പകരം അവരുടെ മുഖത്ത് ഭയമാണ്.
അതിജീവിക്കാമെന്ന പ്രതീക്ഷ അവർക്ക് നഷ്ടമായിരിക്കുന്നു.
അവിശ്വാസികൾ പറയും ദൈവമുണ്ടായിരുന്നെങ്കിൽ യുദ്ധം നടക്കില്ലാരുന്നുവെന്ന്.
എനിക്ക് മറുപടിയുണ്ട്,
...മനുഷ്യൻ ദൈവഹിതം അനുസരിച്ചിരുന്നുവെങ്കിൽ യുദ്ധം ഉണ്ടാകില്ലായിരുന്നു!
കാരണം ദൈവം, നമ്മുടെ പിതാവ്...
ദൈവകൃപയോടെ ജീവിക്കാൻ അവസരം നൽകിയിട്ടുണ്ട്...
അല്ലെങ്കിൽ ദൈവകോപം വിളിച്ചുവരുത്തുക.
ദൈവാനുഗ്രഹത്തോടെ ജീവിച്ചാൽ യുദ്ധം ഉണ്ടാകില്ല,
ഞാൻ ഉറപ്പ് തരുന്നു.
എന്നിരുന്നാലും സ്വന്തം നന്മയെ തിരിച്ചറിയാതെ
...പോകുന്ന ഒരുപാട് പേരുണ്ട്...
അവർക്ക് സ്വന്തം വർഗത്തെ കൊള്ളയടിച്ചും, നാണംകെടുത്തിയും,
...കൊന്നും ജീവിക്കാനാണിഷ്ടം!
സഹോദരങ്ങളെ, അവർക്കെതിരെ ശബ്ദമുയർത്താൻ...
...സമയമായിരിക്കുന്നു.
നമ്മുടെ ജീവിക്കാനുള്ള അവകാശം സംരക്ഷിക്കണം!
മരണത്തിന്റെ കരാള ഹസ്തങ്ങളെ ചെറുക്കൻ കഴിയണം.
സഹോദരങ്ങളെ, ഇന്ന് പ്രാർത്ഥനകൊണ്ട് മാത്രം കാര്യമില്ല.
അതോടെ സ്കൂള് പൂട്ടി.
അഞ്ചാ പെട്ടെന്ന്, വേഗം നടക്ക്.
ഞങ്ങടെ ഗ്രാമം ഗറില്ലകളുടെയും
...പട്ടാളത്തിന്റെയും നാടുവിലായോണ്ട്...
...അമ്മ ഞങ്ങളെ നദിയുടെ അക്കരയിലേക്ക്...
...മാറ്റാൻ തീരുമാനിച്ചു.
അതാണ്‌ കൂടുതൽ സുരക്ഷിതമെന്ന് അമ്മ പറഞ്ഞു.
മാമറ്റോയ മുത്തശ്ശി!
പിള്ളേരെ!
അതല്ല അഞ്ച, ആ മേശ!
പുതിയ വീടെനിക്ക് ഇഷ്ടമായി.
സ്റ്റേഷൻ എന്തിനാ മാറ്റിയെ?
റേഡിയോ വെൻസെറിമോസ് വയ്ക്ക്.
ഫിറ്റോ! ശ്ശ്...
എന്തുണ്ടെടാ കുട്ടാ വിശേഷം?
- നീ എന്നാ പണിക്ക് വരുന്നത്? - ഞാൻ വലുതായിട്ട്!
എന്നാ പിന്നെ നിനക്ക് വരാനേ പറ്റില്ല.
നീയെവിടെ പോവ്വാ?!
ഓഹോ അങ്ങനാണോ! എങ്കിൽ നമ്മുക്ക് നോക്കാം!
നിന്റെ ഗ്യാസ് ഉടനെ തീരും!
ഉസ്കൂളിൽ എല്ലാരും കേക്കണടീ പെണ്ണേ...
- മിണ്ടാതിരിയെടാ! - ... എന്താണ്ടാ പ്രശ്നം, എന്താണ്ടാ പ്രശ്നം...
...നീല സഞ്ചി തൂക്കിവരും നിന്റെ
നീലക്കണ്ണിൽ നോക്കിയിരുന്നു...
...നോട്ടമിട്ടെടീ നിന്നെ ഞാൻ മനസ്സിലിട്ടടീ നിന്നെ ഞാൻ.
നിന്നെയും ഓർത്തിരുന്നെടീ പെണ്ണേ...
...ക്ലാസിലിരുന്ന് മയങ്ങ്യടീ പെണ്ണേ...
ഹൃദയം പടപടാ മിടിച്ചു... സാറും പടപടാ അടിച്ചു.
ആറ്റം ബോംബ്!
- അന്റോണിയോ! - എന്തുണ്ട്?
- നീയിത് എവിടാരുന്നു? - നീ ഇവിടെ എന്ത് ചെയ്യുകയാ?
വെറുതെ കറങ്ങി നടക്കുന്നു.
എന്നെ കണ്ടോ,
ഒത്തൊരു ആണായില്ലേ.
- ഓ പിന്നല്ല. - നീ ആരാണെന്നാ നിന്റെ വിചാരം?
വാ, കളിക്കാം.
അക്കു കളിക്കാൻ അറിയാമോ?
ഞങ്ങൾ പട്ടാള ക്യാമ്പിൽ ചെന്നപ്പോൾ 40 പേരുണ്ടാരുന്നു...
മിക്കവാറും എല്ലാർക്കും 13,14 വയസ്സ്.
കൂട്ടത്തിൽ ഞാനാരുന്നു ചെറുത്, പക്ഷെ ഞാൻ വേഗം പഠിച്ചു,
കാരണം ഞങ്ങളെ പഠിപ്പിച്ചത് വിയറ്റ്നാമിൽ ഒക്കെ ഉണ്ടാരുന്ന ഒരു സായിപ്പാ.
പതിയിരുന്ന് ആക്രമിക്കാനും, വെടിവയ്ക്കാനും ഒക്കെ പഠിപ്പിച്ചത് അയാളാ.
കഴിഞ്ഞ ആഴ്ച്ച കൊറേ ഗറില്ലാ തെണ്ടികളെ അങ്ങനെ ആക്രമിച്ചിരുന്നു.
ഞാനാ അവമ്മാരെ ഇതുമായി പിടികൂടിയത്.
നിങ്ങളാ അടുത്തത് .
അവരെല്ലാരേം പട്ടാളത്തിൽ എടുക്കുവാ.
വലിയവരെയും...
...ചെറിയവരെയും.
അപ്പൊ... ഇപ്പോഴും നിങ്ങള് കോഴിക്കാട്ടങ്ങളായി ഇരിക്കുവാണോ?
- ഞാൻ കോഴിക്കാട്ടമല്ല! - ഞാനുമല്ല.
പന്ന കോഴിക്കാട്ടങ്ങൾ.
ഞങ്ങളെ അങ്ങനെ വിളിക്കരുത്.
അവമ്മാര് റിക്രൂട്ട് ചെയ്യാൻ വരുമ്പോൾ നീയൊക്കെ നിക്കറിൽ മുള്ളും...
കോഴിക്കാട്ടങ്ങൾ!
ചവിറ്റ!
പേടിക്കണ്ട. ഞാനാ രതോൻ.
രാത്രി വെടിയൊച്ച കേട്ടല്ലോ.
നിങ്ങളാരുന്നോ?
- ആ പ്രദേശം അങ്ങ്‌ വൃത്തിയാക്കി. - ബീറ്റോ മാമനോ?
നിന്നോടൊരു കാര്യം പറയാൻ പറഞ്ഞു.
നാളെ പട്ടാളം പിള്ളേരെ എടുക്കാൻ വരുന്നുണ്ട്. കൂട്ടുകാരോടും പറയണം.
ഒളിച്ചോ.
അപ്പൊ സാരഥികളെ, എല്ലാ വാതിലിനടിയിലും ഓരോന്ന് ഇടണം.
വാ പോകാം!
"പട്ടാളം നാളെ ആളെ എടുക്കാൻ വരും"
ആമ്പിള്ളേരെല്ലാം എവിടെപ്പോയി, ചേച്ചീ?
രാവിലെ മുതൽ അവരെ കാണാനില്ല!
അവരെവിടെപ്പോയി?
- സാറേ ചെക്കന്മാരെ ഒന്നും കാണുന്നില്ല! - എല്ലാടോം നോക്ക്!
8...
...9...
...10...
...11...
...12.
11.
എണ്ണം ശരിയല്ലേ ? ചവയ്ക്ക് 11 വയസ്സാ.
ഹാപ്പി ബർത്ഡേയ്! ഹാപ്പി ബർത്ഡേയ്!
ചവ!
നിക്ക്, ചവ!
ചവ!
നിനക്ക് നല്ല വേഗമാണല്ലോ.
ഇന്നാ, തുറക്ക്.
നിന്റെ റേഡിയോയ്ക്കുള്ള ബാറ്റെറികളാ .
മാക്രി.
താങ്ക്സ്.
"പട്ടാളക്കാർ നാളെയെത്തും"
ആരോ ചോർത്തുന്നുണ്ടല്ലോ.
ചവ!
എന്തുപറ്റി?
ചവ! ചവ!
അച്ചോ! അച്ചോ!
അവര് ദാണ്ടെ രത്തോണിനെ കൊല്ലാൻ പോകുന്നേ! രക്ഷിക്കോ!
അവരവനെ നദികരയിലേക്ക് കൊണ്ടുപോയേ!
- അച്ചനെവിടെ? - പട്ടാളക്കാർ ഇന്നലെ പിടിച്ചോണ്ടുപോയി.
ഡോൺ യെയോ.
ചവ! നീയറിഞ്ഞോ ആ തടിയൻ മാർക്കോസ് പോയി.
- എങ്ങോട്ട്? - ഗറില്ലക്കാരുടെകൂടെ ചേരാൻ.
- എപ്പം? - അതറിയില്ല.
- ചവ! - എന്താ?
നമുക്കും പോകണ്ടേ?
- ഗറില്ലകളുടെകൂടെ ചേരാൻ? - പിന്നല്ലാതെ?
നമ്മുക്ക് എണ്ണിനോക്കാം.
ദാ അതുകണ്ടോ!
അവിടെയും ഉണ്ട് ഒരെണ്ണം!
രാത്രി മുഴുവൻ ഞങ്ങൾ അവിടെ കിടക്കും.
ഒരുതവണ ഞങ്ങൾ 2,30,000 നക്ഷത്രങ്ങൾ വരെ എണ്ണി.
ക്രിസ്റ്റീനാ മാരിയയോട് പറയണമെന്ന് തോന്നി.
ഞാൻ ആദ്യം കരുതി വഴി തെറ്റിപ്പോയെന്ന്.
അതവളുടെ വീടല്ലെന്ന്.
ഡാ ചെക്കാ! എവിടെ പോവ്വാടാ?
എന്നെ വിട്!
എന്നെ വിടാൻ!
ചവ! ചവ!
നിനക്കായി കാത്തിരിക്കാം ഞാൻ...
...ഒരു നോക്ക് കാണുവാൻ എന്നോമലേ...
നിന്റെ വളകിലുക്കം, നിന്റെ പാദസരം...
...നിന്റെ കവിളിണയിൽ ചിരിമധുരം.
നീയില്ലാതാരുമില്ലെനിക്കോമലേ
കാത്തിരിക്കാമെന്നും നിനക്കായി ഞാൻ
...മറ്റാരുമില്ലിനി എനിക്കാകുവാൻ...
...എൻ ഹൃദയം ഇനി നിനക്കായി മാത്രം...
...മറക്കില്ലൊരിക്കലും നിൻ ചിരിമധുരം
പെയ്യുമെൻ മനസ്സിൽ കുളിർമഴയായി...
...കൂരിരുട്ടിൽ തനിച്ചായി ഞാൻ
നീയില്ലാതില്ലിനി...
...എനിക്ക് പുലരി.
- ചവ, വാ പോകാം. - എങ്ങോട്ടാ പോകണ്ടതെന്ന് മനസ്സിലായി.
മാർക്കോസിന്റെ അമ്മ പറഞ്ഞത് ചെറുകാട് ചെന്നിട്ടു പോകണമെന്നാ.
ലൈറ്റ് അണയ്ക്ക്! മിണ്ടല്ലേ!
- വേറെ ആരൊക്കെയുണ്ട് കൂടെ? - ആരുമില്ല.
മിണ്ടാതിരിയടാ! എന്റെ പിന്നാലെ വാ.
ഇപ്പൊ ഇവിടെ കിടക്ക്. എന്തുവേണമെന്ന് നാളെ തീരുമാനിക്കാം.
ചെലെ, ചവ!
മിണ്ടരുത്! ഇവിടെ പേരെടുത്തു വിളിക്കരുത്. കിടക്കവിടെ!
- കഴിക്കാനെന്തെങ്കിലുമുണ്ടോ? - ബിസ്കറ്റുണ്ട്.
മിണ്ടാതിരിയെടാ!
അവിടെ കിടന്ന് ഉറങ്ങാൻ!
- വേണോ? - വേണം.
കൈ തലേൽ വച്ചോ!
എണീക്ക്! എണീക്കാൻ!
എന്തുപറ്റി?
ഇവിടുന്ന് രക്ഷപ്പെടണം. പട്ടാളക്കാര് വരുന്നുണ്ട്. അവരെല്ലാടോം തീയിടുവാ.
അവരുടെ തുണി എടുക്ക്! വേഗം എന്തേലും ഇട്ട് ഇറങ്ങിക്കോ.
- നമ്മളെങ്ങോട്ടാ പോകുന്നേ? - എനിക്കറിയാന്മേല
തത്കാലം എല്ലാവരുടെയും കൂടെ ടൗണിലേക്ക്. വാ പോകാം.
വാവേ, എഴുന്നേൽക്കടാ.
- നിന്റെ ആങ്ങള എവിടെ ? - അറിയില്ല.
- നമ്മളെങ്ങോട്ടാ മുത്തശ്ശി പോകുന്നേ? - നമ്മൾ പോയേ പറ്റൂ.
- ചവ! - പെട്ടെന്നാകട്ടെ.
- വെടിവയ്ക്കുന്ന കാരണമാണോ ? - അതെ വെടി കാരണം.
ചവ! ചവ!
ജനന സർട്ടിഫിക്കേറ്റ് എവിടെ?
നിന്റെം ആങ്ങളയുടെയും തുണി ഇതിൽ വയ്ക്ക്.
അവന്റെ തുണിയൊന്നും ഇല്ലല്ലോ!
നല്ല ഷൂവും ഇല്ല.
എന്റെ ചേട്ടനെവിടെ?
വാ പോകാം.
എനിക്ക് ദാഹിച്ചിട്ട് വയ്യ...
...കാല് നോവുന്നു.
ഷൂസിൽ കല്ലുകൾ കേറിയിരിക്കുന്നു.
ഈ തയ്യൽ മെഷീൻ ഒന്ന് പിടിച്ചേ, ഞാൻ ഒന്നൂടെ പോയി അവനെ നോക്കട്ടെ!
വീട്ടിപോടാ പട്ടാളക്കാരാ!
നിന്റെ കൂട്ടത്തിലുള്ളവര് നിന്റെ തന്നെ വീട് കത്തിക്കുവാടാ.
കൊലപാതകികൾ!
ചവ!
അമ്മേ?
നമ്മുക്ക് ഇവിടുന്ന് പോകാം.
അവന്റെ രേഖകളെല്ലാം ഇതിലുണ്ട്.
അമ്മ തയ്യൽമെഷീൻ വിൽക്കണ്ടാരുന്നു.
ഞങ്ങളെക്കുറിച്ചോർത്ത് വിഷമിക്കണ്ട.
മിടുക്കനായിട്ടിരിക്കുമെന്ന് അമ്മയ്ക്ക് വാക്കുതാ.
- വാക്ക്. - ഞാൻ വാക്ക് തരുന്നു.
- പോട്ടേടീ, വളിപെണ്ണേ. - അപ്പൊ കാണാം.
സൂക്ഷിക്കണം.
ബൈ! നിന്നെ മിസ്സ്‌ ചെയ്യും.
സൂക്ഷിക്കണേ!
ഇനി ഞാനാണല്ലോ വീട്ടിലെ പുരുഷൻ.
എനിക്ക് അമേരിക്കയിൽ പോകണ്ട.
പക്ഷെ ഇവിടെ നിന്നാൽ അവമ്മാരെന്നെ കൊല്ലും.
പക്ഷെ ഞാൻ തിരിച്ചുവരും...
അമ്മയ്ക്ക് വാക്കുകൊടുത്തിട്ടുണ്ട്, റീകാർഡിറ്റോയ്ക്ക് 12 വയസ്സാകും മുമ്പേ കൊണ്ടുപോകാമെന്ന്
ഇതേ കഥ ഫിറ്റോയ്ക്കും, ചെലെയ്ക്കും, ക്രിസ്റ്റീന മരിയയ്ക്കും വേണമെങ്കിൽ പറയാരുന്നു.
പക്ഷെ അതെന്റെ വിധിയായിരുന്നു.
ഇതവർക്ക് വേണ്ടിയാണ്.
ചവ അമേരിക്കയിലേക്ക് രക്ഷപ്പെട്ടു, 6 വർഷം കഴിഞ്ഞപ്പോൾ,
പലരുടെയും സഹായത്താൽ അവന്റെ കുടുംബവും അവിടെയെത്തി .
ആഭ്യന്തര യുദ്ധം 12 വർഷം നീണ്ടു,
75,000 പേരുടെ ജീവൻ എടുത്തു, 10ലക്ഷത്തോളം പേർ നാടുവിട്ടു.
സാൽവദോർ പട്ടാളക്കാരെ പരിശീലിപ്പിക്കാൻ അമേരിക്ക പട്ടാളത്തെ അയച്ചു,
പ്രതിരോധ വകുപ്പിന് 100 കോടിയുടെ സഹായവും നൽകി.
ഇന്നും ലോകമെമ്പാടും, നാൽപ്പതിൽ അധികം രാജ്യങ്ങളിലായി,
മൂന്ന് ലക്ഷത്തിലധികം കുട്ടികളെ പട്ടാളത്തിൽ എടുക്കുന്നുണ്ട്.